**ROMÂNIA**

**JUDEŢUL SATU MARE**

**CONSILIUL JUDEŢEAN**

# **Serviciul managementul resurselor umane**

# **Nr.\_\_\_\_\_\_\_\_/\_\_\_\_\_\_2025**

RAPORT DE SPECIALITATE

# **privind modificarea Statului de funcții al** **Centrului Județean pentru**

# **Conservarea și Promovarea Culturii Tradiționale Satu Mare**

Referitor la Proiectul de hotărâre privind modificarea Statului de funcții al Centrului Județean pentru Conservarea și Promovarea Culturii Tradiționale Satu Mare,

ca urmare a Notei de fundamentare a Centrului Județean pentru Conservarea și Promovarea Culturii Tradiționale Satu Mare nr. 2317/09.12.2025, înregistrată la Consiliul Județean Satu Mare cu nr. 26110/10.12.2025, cu privire la aprobarea modificării Statului de funcții al Centrului Județean pentru Conservarea și Promovarea Culturii Tradiționale Satu Mare,

raportat la Hotărârea Consiliului Județean Satu Mare nr. 176/31.10.2024 privind modificarea Statului de funcții al Centrului Județean pentru Conservarea şi Promovarea Culturii Tradiționale Satu Mare,

ținând cont de:

- Ordonanța de Urgență a Guvernului nr. 118/2006, privind înființarea, organizarea şi desfășurarea activității așezămintelor culturale, cu modificările și completările ulterioare;

- Hotărârea Guvernului nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare;

- Legea – cadru nr. 153/2017 privind salarizarea personalului plătit din fonduri publice, cu modificările și completările ulterioare;

Centrul Județean pentru Conservarea și Promovarea Culturii Tradiționale Satu Mare solicită aprobarea modificării Statului de funcții conform următoarelor propuneri de modificare:

|  |  |  |  |  |
| --- | --- | --- | --- | --- |
| **Nr. poziție anterior**  ***Stat funcții aprobat*** | **Nr. poziție propus**  ***Stat funcții modificat*** | **Post existent**  **în statul de funcții aprobat** | **Solicitare** | **Post propus**  **în statul de funcții modificat** |
| 7 | 7 | muncitor debutant (M) | transformare post prin promovare | muncitor calificat IV (M) |
| 15 | 15 | referent debutant (S) | transformare post prin promovare | referent I (S) |

**1. La Compartimentul financiar contabil** **se solicită** transformarea prin promovare a postului de muncitor debutant (M) poz.7 din statul de funcții aprobat, în muncitor calificat IV (M) poz.7 din statul de funcții modificat. Transformarea se impune deoarece titularul postului a promovat examenul de promovare în treapta profesională superioară conform Proces verbal nr.1385/22.07.2025.

**2. La Compartimentul programe proiecte se solicită** transformarea prin promovare a postului de referent debutant (S) poz.15 din statul de funcții aprobat, în referent I (S) poz.15 din statul de funcții modificat. Transformarea se impune deoarece titularul postului a promovat examenul de promovare în grad profesional superior conform Proces verbal nr.1384/22.07.2025.

Ținând cont de modificările solicitate, Centrul Județean pentru Conservarea și Promovarea Culturii Tradiționale Satu Mare menționează că se încadrează în cheltuielile de personal prevăzute în bugetul de venituri și cheltuieli aprobat.

În temeiul prevederilor art. 182 alin. (4) cu trimitere la cele ale art. 136 alin. (8) lit. b) și alin. (10) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

propunem adoptarea Proiectului de hotărâre privind modificarea Statului de funcții al Centrului Județean pentru Conservarea și Promovarea Culturii Tradiționale Satu Mare.

**ȘEF SERVICIU, CONSILIER JURIDIC,**

Bîja Tania Pop Nicoleta

**CONSILIER,**

Elek Adriana

red./tehn.E.S.A 5ex